1)

Muutetaan liite II seuraavasti: a) poistetaan 1 artiklasta varajärjestelymoduulin määritelmä; b) korvataan 1 artiklassa ”tieto- ja kontrollimoduulin (ICM)” määritelmä seuraavasti: — ’”tieto- ja kontrollimoduulilla (ICM)” SSP:n moduulia, jolla PM-tilien haltijat saavat ajantasaista tietoa ja voivat tehdä likviditeetin siirtotoimeksiantoja, kontrolloida likviditeettiä sekä tehdä tarvittaessa varajärjestelymaksuja tai antaa maksumääräyksiä varamenettelyjärjestelmään häiriötilanteessa,’; c) lisätään 1 artiklaan seuraava määritelmä: — “’varamenettelyjärjestelmällä’ SSP:n toimintoa, jolla käsitellään erittäin tärkeitä ja tärkeitä maksuja häiriötilanteissa,”; d) korvataan 4 artiklan 2 kohdan a alakohta seuraavasti: “a) jäsenvaltioiden keskus- tai aluehallinnon valtiokonttorit;”; e) korvataan 4 artiklan 2 kohdan c alakohta seuraavasti: "c) (i) unionissa tai ETA:ssa perustetut sijoituspalveluyritykset myös silloin, kun ne toimivat unionissa tai ETA:ssa perustetun sivukonttorin välityksellä, ja ii) ETA:n ulkopuolella perustetut sijoituspalveluyritykset edellyttäen, että ne toimivat unionissa tai ETA:ssa perustetun sivukonttorin välityksellä,"; f) korvataan 8 artiklan 1 kohdan b alakohdan ii alakohta seuraavasti: ”ii) maalausunnon toimittaminen lisäyksessä III määritetyssä muodossa 4 artiklan 1 kohdan b alakohdassa ja 4 artiklan 2 kohdan c alakohdan ii alakohdassa mainittujen yhteisöjen osalta, ellei [lisää keskuspankin nimi] ole jo saanut tällaisessa maalausunnossa toimitettavia tietoja ja kuvauksia muussa yhteydessä.”; g) Korvataan 11 artiklan 9 kohta seuraavasti: ”9. Jos osallistujia koskee erityinen erääntymistilanne tai jos niihin kohdistetaan Euroopan parlamentin ja neuvoston direktiivissä 2014/59/EU (1) tai missä tahansa muussa vastaavassa sovellettavassa lainsäädännössä tarkoitettuja kriisinehkäisy- tai kriisinhallintatoimia, niiden on ilmoitettava tästä heti [lisää keskuspankin nimi]lle.”; h) Korvataan 27 artikla seuraavasti: ”27 artikla Toiminnan jatkuvuus ja varajärjestelyt 1. Ulkopuolisen epätavanomaisen tapahtuman tai muun SSP:n toimintaan vaikuttavan tapahtuman sattuessa sovelletaan toiminnan jatkuvuutta suojaavia toimia ja varajärjestelyjä, jotka määritellään lisäyksessä IV. 2. Eurojärjestelmä tarjoaa varamenettelyjärjestelmän 1 kohdassa kuvattujen tapahtumien sattuessa. Liittyminen varamenettelyjärjestelmään ja sen käyttö ovat pakollisia osallistujille, joita [lisää keskuspankin nimi] pitää tärkeinä. Muut osallistujat voivat pyynnöstä liittyä varamenettelyjärjestelmään.”; i) Muutetaan 28 artikla seuraavasti: i) korvataan 3 kohta seuraavasti: ’3. [Lisää keskuspankin nimi] voi asettaa erityisesti kyberturvallisuuteen tai petosten torjuntaan liittyviä lisäturvallisuusvaatimuksia kaikille osallistujille ja/tai sellaisille osallistujille, joita [lisää keskuspankin nimi] pitää tärkeinä.”; ii) lisätään 4 ja 5 kohta seuraavasti: ”4. Osallistujien on toimitettava [lisää keskuspankin nimi]lle TARGET2-järjestelmää koskeva itsearviointitodistus ja vakuutuksensa siitä, että ne noudattavat TARGET2-verkkopalvelujen tarjoajan päätelaitteita koskevia tietoturvavaatimuksia. Jos näitä vaatimuksia ei noudateta, osallistujien on toimitettava asiakirja, jossa kuvataan vaihtoehtoisia riskinvähentämistoimenpiteitä, jotka täyttävät [lisää keskuspankin nimi]n vaatimukset. 5. Osallistujien, jotka sallivat kolmansille osapuolille oikeuden käyttää PM-tiliään 5 artiklan 2, 3 ja 4 kohdassa tarkoitetulla tavalla, on vähennettävä tällaisen käytön sallimisesta aiheutuvia riskejä 1–4 kohdassa vahvistettujen turvallisuusvaatimusten mukaisesti. Edellä 4 kohdassa tarkoitetussa itsearviointitodistuksessa on täsmennettävä, että osallistuja määrää TARGET2-verkkopalvelujen tarjoajan päätelaitteita koskevat tietoturvavaatimukset kolmansille osapuolille, joilla on oikeus käyttää tämän osallistujan PM-tiliä.”; j) korvataan 29 artiklan 1 kohdan c alakohta seuraavasti: ”c) osallistujat voivat tehdä likviditeetin uudelleenjakoon liittyviä varajärjestelymaksuja ja muita varajärjestelymaksuja tai antaa maksumääräyksiä varamenettelyjärjestelmään tilanteissa, joissa osallistujan maksuinfrastruktuurissa on toimintahäiriö.”; k) korvataan 38 artiklan 2 kohdan ensimmäisen virkkeen c alakohta seuraavasti: ”c) jäsenvaltioiden ja unionin valvonta- ja kriisinratkaisuviranomaisille, mukaan lukien keskuspankit, edellyttäen, että tietojen antaminen on tarpeen niiden julkisten tehtävien hoitamiseksi. Kaikissa näissä tapauksissa edellytetään lisäksi, että tietojen antaminen ei ole ristiriidassa sovellettavan lain kanssa.”; l) korvataan lisäyksessä I olevan 2 kohdan 1 alakohdan taulukon viides rivi seuraavasti: “MT 202COV Pakollinen Katemaksu” m) korvataan lisäyksessä III otsikon “Muualla kuin ETA:ssa perustettujen TARGET2-osallistujien maalausuntoja koskevat ohjeet” alla oleva 3.2 kohta seuraavasti: “3.2 Maksukyvyttömyyteen ja kriisinhallintaan liittyvät yleiset kysymykset 3.2.a. Maksukyvyttömyys- ja kriisinhallintamenettelyjen tyypit Ainoat maksukyvyttömyysmenettelyjen tyypit (akordi ja velkasaneeraus mukaan luettuina), joiden kohteeksi osallistuja voi joutua [maa]ssa/ssä, ovat seuraavat (tässä lausunnossa maksukyvyttömyysmenettelyllä tarkoitetaan myös osallistujan [maa]ssa/ssä olevia varallisuuseriä tai sivukonttoreita koskevia kaikenlaisia menettelyitä, joiden kohteeksi osallistuja voi joutua [maa]ssa/ssä): (laadi luettelo menettelyistä alkuperäiskielellä sekä englannin kielellä) (jäljempänä yhteisesti ’maksukyvyttömyysmenettelyt’). Maksukyvyttömyysmenettelyiden lisäksi osallistuja, sen varallisuus tai sen [maa]ssa/ssä oleva sivukonttori voi [maa]ssa/ssä joutua seuraavien kohteeksi: [laadi alkuperäiskielellä ja englannin kielellä luettelo sovellettavista maksuajan pidennyksistä, selvitystilamenettelylistä tai muista menettelyistä, joiden seurauksena maksut osallistujalle tai osallistujalta voidaan keskeyttää tai tällaisten maksujen osalta voidaan asettaa rajoituksia, tai muista vastaavista menettelyistä, mukaan lukien direktiivissä 2014/59/EU määriteltyjä kriisinehkäisy- ja kriisinhallintatoimia vastaavat toimet] (jäljempänä yhteisesti ’menettelyt’). 3.2.b. Maksukyvyttömyyssopimukset [Maa] tai [maan] tietyt poliittiset alayksiköt, jotka määritetään jäljempänä, on/ovat seuraavien maksukyvyttömyyssopimusten osapuolena/osapuolina: [luettele tarvittaessa sopimukset, joilla on tai saattaa olla merkitystä tämän lausunnon kannalta].”; n) korvataan lisäyksessä IV 6 kohta seuraavasti:: i) korvataan a ja b alakohta seuraavasti: ”a) Jos [Lisää keskuspankin nimi] katsoo tarpeelliseksi, se aloittaa maksumääräysten käsittelyn varajärjestelyin käyttämällä SSP:n varamenettelyjärjestelmää. Tällaisissa tapauksissa osallistujille ja liitännäisjärjestelmille tarjotaan vain palvelun vähimmäistaso. [Lisää keskuspankin nimi]n on käytettävissä olevien viestintävälineiden välityksellä ilmoitettava osallistujilleen ja liitännäisjärjestelmilleen varajärjestelyn aloittamisesta. b) Varajärjestelyssä osallistujat toimittavat maksumääräykset ja [lisää keskuspankin nimi] hyväksyy ne. Lisäksi liitännäisjärjestelmät voivat toimittaa maksutoimeksiantoja sisältäviä tiedostoja, jotka [lisää keskuspankin nimi] voi ladata varamenettelyjärjestelmään.”; ii) korvataan d ja e alakohta seuraavasti: ”d) Maksuja, jotka ovat tarpeen systeemiriskin välttämiseksi, on pidettävä “tärkeinä”, ja,[lisää keskuspankin nimi] voi päättää aloittaa varajärjestelyt niiden osalta. e) Osallistujien on toimitettava maksumääräykset varajärjestelyä varten suoraan varamenettelyjärjestelmään sekä tiedonanto maksunsaajille [lisää viestintävälineet]n välityksellä. Liitännäisjärjestelmien on toimitettava [lisää keskuspankin nimi]lle varamenettelyjärjestelmään ladattaviksi tiedostot, jotka sisältävät maksutoimeksiannot ja joissa annetaan [lisää keskuspankin nimi]lle lupa menetellä näin. [Lisää keskuspankin nimi] voi poikkeuksellisesti myös syöttää maksuja manuaalisesti osallistujien puolesta. Tietoja tilien saldoista ja veloitus- ja hyvityskirjauksista saa [lisää keskuspankin nimi]lta/ltä.”; o) korvataan lisäyksessä IV 7 kohdan a alakohta seuraavasti: ”a) Jos osallistujalla on ongelma, jonka vuoksi se ei voi suorittaa maksuja TARGET2-järjestelmässä, se on itse vastuussa ongelman ratkaisemisesta. Erityisesti osallistuja voi käyttää organisaation sisäisiä ratkaisuja tai ICM:n toimintoja eli tehdä likviditeetin uudelleenjakoon liittyviä varajärjestelymaksuja ja muita varajärjestelymaksuja (CLS, EURO1).”; p) korvataan lisäyksessä VI 13 kohdan taulukon kolmas ja neljäs rivi seuraavasti: ”likviditeetin siirtoa T2S-DCA-tililtä T2S-DCA-tilille koskevat toimeksiannot, 14,1 senttiä per siirto Saldonsisäiset tapahtumat (likviditeetin jäädyttäminen, vapauttaminen, varaaminen jne.) 9,4 senttiä per tapahtuma”